

**"Қазақстан Республикасының кейбір заңнамалық актілеріне мемлекеттік материалдық резерв мәселелері бойынша өзгерістер мен толықтырулар енгізу туралы" Қазақстан Республикасының 2010 жылғы 3 ақпандағы Заңын іске асыру жөніндегі шаралар туралы**

Қазақстан Республикасы Премьер-Министрінің 2010 жылғы 23 сәуірдегі № 57-ө Өкімі

      1. Қоса беріліп отырған «Қазақстан Республикасының кейбір заңнамалық актілеріне мемлекеттік материалдық резерв мәселелері бойынша өзгерістер мен толықтырулар енгізу туралы» Қазақстан Республикасының 2010 жылғы 3 ақпандағы Заңын іске асыру мақсатында қабылдануы қажет нормативтік құқықтық актілердің тізбесі (бұдан әрі - тізбе) бекітілсін.

      2. Қазақстан Республикасы Төтенше жағдайлар министрлігі орталық атқарушы органдармен бірлесіп, тізбеге сәйкес нормативтік құқықтық актілердің жобаларын әзірлесін және белгіленген тәртіппен Қазақстан Республикасының Үкіметіне бекітуге енгізсін.

*Премьер-Министр                                      К. Мәсімов*

Қазақстан Республикасы

Премьер-Министрінің

2010 жылғы 23 сәуірдегі

№ 57-ө өкімімен

бекітілген

 **«Қазақстан Республикасының кейбір заңнамалық актілеріне мемлекеттік материалдық резерв мәселелері бойынша өзгерістер мен толықтырулар енгізу туралы» Қазақстан Республикасының 2010 жылғы 3 ақпандағы Заңын іске асыру мақсатында қабылдануы қажет нормативтік құқықтық актілердің тізбесі**

|  |  |  |  |  |
| --- | --- | --- | --- | --- |
| **Р/с**
**№** | **Нормативтік құқықтық актінің атауы** | **Актінің нысаны** | **Орындауға жауапты мемлекеттік орган** | **Орындау мерзімі** |
|
1 | Қазақстан Республикасы Үкіметінің кейбір шешімдеріне толықтырулар мен өзгерістер енгізу туралы | Қазақстан Республикасы Үкіметінің қаулысы | ТЖМ | 2010 жылғы маусым |
|
2 | Нарыққа реттеушілік ықпал жасау үшін мемлекеттік резервті пайдаланған жағдайда сауда қызметінің субъектілерін іріктеу критерийлерін бекіту туралы | Қазақстан Республикасы Үкіметінің қаулысы | ЭДСМ, АШМ, ТЖМ | 2010 жылғы мамыр |
|
3 | Мемлекеттік материалдық резервтің дебиторлық берешегін есептен шығару ережесін бекіту туралы | Қазақстан Республикасы Үкіметінің қаулысы | ТЖМ, Қаржымині | 2010 жылғы маусым |

**Ескертпе: аббревиатуралардың толық жазылуы:**

АШМ              - Қазақстан Республикасы Ауыл шаруашылығы

                   министрлігі

Қаржымині        - Қазақстан Республикасы Қаржы министрлігі

ТЖМ              - Қазақстан Республикасы Төтенше жағдайлар

                   министрлігі

ЭДСМ             - Қазақстан Республикасы Экономикалық даму және

                   сауда министрлігі

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК